In Die A-Z van Openbaring gee prof. Jan du Rand 'n omvattende uiteensetting van die boek Openba­ring. Hy fokus veral op die volgende as­pek­te:
- Wanneer Openbaring geskryf is
- Die doel van Openbaring
- Openbaring as 'n brief aan sewe gemeentes, 'n profesie en 'n apokalips
- Die beelde in Openbaring en hulle betekenis
- Die rolspelers in Openbaring
- Die tekens en hulle betekenis
Met Die A-Z van Openbaring poog die outeur om lesers 'n beter begrip te gee op die geestelike boodskap van Openbaring binne sy Nuwe-Testamen­tiese verband sodat hulle met gesonde verwagtings sal uitsien na die wederkoms van die Here Jesus.
Kan 'n mens die boek Openbaring se ingewikkelde maar betekenisvolle simboliek, beeldspraak en visioene regtig verstaan? Die verhaal van Openbaring is so boeiend, eintlik uitdagend, om dat die krag tige taalgebruik elke leser vernuftig betrek om deel van die vertelling te word. Terloops, jy hoef nie elke woord in Openbaring te verstaan om Openbaring regtig te kan verstaan nie!
Wie die hand aan Openbaring waag, speel egter op 'n trein spoor. Soveel Waagmoed kan gevaarlik wees. Die bekende Au gustinus het nie verniet in sy De Civitate Dei die opmerking gemaak nie dat "die boek wat die Apokalips heet baie onduidelike stel lings bevat om die verstand terdeë te oefen".
Openbaring word in hierdie boek aan die woord gestel as 'n dramatiese vertelling wat roer en ontroer. Dit bring insig in ons hede en verlede, asook uitsig op ons toekoms. En hierdie uitsig bring insig vir elke dag. Die grootste gevaar "op die treinspoor" is vir seker om na willekeur óns interpretasies op Openbaring te projekteer in plaas daar van om net na die boodskap te luister en op 'n manier gemoedsrus te kry oor ons hede en toekoms in die groter be te ke nis kontoere daar van.
Waaroor gaan die groot kontoere in Openbaring? Dit gaan oor erkenning van God se alleenheerskappy op aarde. In die hemel word Hy reeds erken en geloof as die alleenheerser, maar nog nie op aarde nie. Daarom het God sy Seun, die geslagte Lam, die Heilige Gees en die gelowiges (die kerk) gestuur om tussen Christus se twee komste (sy menswording en wederkoms) die wêreld te oortuig dat Hy die alleenheerser is. Só word elke gelowige deel van God se program vir hier die mensegeskiedenis.
Die A-Z van Openbaring probeer Openbaring se kontoere op 'n verstaanbare manier verken en interpreteer, en verryk die inhoud met
You're reviewing: Die A-Z Van Openbaring (Hardeband)
"Hierdie is 'n uitstekende boek. Dit help mens werklik om 'n dieper insig in Openbaring te kry. " - Posted on 12/29/14
Lea Booysen wrote:
"Wat 'n toeganklike boek oor 'n (soms) ontoeganklike Bybelboek! Jan du Rand help my met hierdie boek om nie meer weg te skram van Openbaring nie en die ryk skatkis van waarhede daarin te ontdek. 'n Boek wat ek vir almal kan aanbeveel!" - Posted on 10/31/13
Petronel Booysen wrote:
"Mens is mos maar altyd skrikkerig vir Openbaring, maar nadat ek hierdie boek gelees het, kan ek nie meer onthou hoekom nie! Dit is deeglik uiteengesit en so verduidelik dat dit vir "gewone mense" sin maak. Ek kan hierdie boek aanbeveel vir enige iemand wat al ooit oor Openbaring gewonder het." - Posted on 10/31/13